CELEX: 32020R2042
Language: bg
Date: 2020-12-11 00:00:00
Title: Регламент за изпълнение (ЕС) 2020/2042 на Комисията от 11 декември 2020 година за изменение на Регламент за изпълнение (ЕС) 2020/464 по отношение на началната дата на прилагането му и на някои други дати, които са от значение за прилагането на Регламент (ЕС) 2018/848 на Европейския парламент и на Съвета относно биологичното производство (текст от значение за ЕИП)

14.12.2020   
               
               
                  BG
               
               
                  Официален вестник на Европейския съюз
               
               
                  L 420/9
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/2042 НА КОМИСИЯТА
         от 11 декември 2020 година
         за изменение на Регламент за изпълнение (ЕС) 2020/464 по отношение на началната дата на прилагането му и на някои други дати, които са от значение за прилагането на Регламент (ЕС) 2018/848 на Европейския парламент и на Съвета относно биологичното производство
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2018/848 на Европейския парламент и на Съвета от 30 май 2018 г. относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета (1), и по-специално член 10, параграф 6, член 14, параграф 3, член 15, параграф 3, член 16, параграф 3, член 17, параграф 3 и член 26, параграф 7, буква г) от него,
         като има предвид, че:
         
                     (1)
                  
                  
                     Поради избухването на пандемията от COVID-19 и свързаната с нея криза в областта на общественото здраве, с Регламент (ЕС) 2020/1693 на Европейския парламент и на Съвета (2) началната дата на прилагане на Регламент (ЕС) 2018/848 и други произтичащи от нея дати, посочени в Регламент (ЕС) 2018/848, бяха отложени с една година.
                  
               
                     (2)
                  
                  
                     С Регламент за изпълнение (ЕС) 2020/464 на Комисията (3) се установяват определени правила за прилагането на Регламент (ЕС) 2018/848, по-специално във връзка с документите, които са необходими за признаване със задна дата на периоди за целите на прехода към биологично производство, производството на биологични продукти и информацията, която трябва да предоставят държавите членки. В интерес на правната сигурност тези правила следва да се прилагат от началната дата на прилагане на Регламент (ЕС) 2018/848.
                  
               
                     (3)
                  
                  
                     Ето защо е необходимо началната дата на прилагане на Регламент за изпълнение (ЕС) 2020/464 и други произтичащи от нея дати, включени в същия акт, да бъдат съгласувани с началната дата на прилагане на Регламент (ЕС) 2018/848.
                  
               
                     (4)
                  
                  
                     Поради това Регламент за изпълнение (ЕС) 2020/464 следва да бъде съответно изменен.
                  
               
                     (5)
                  
                  
                     С оглед на необходимостта незабавно да се обезпечи правна сигурност за сектора на биологичното производство по отношение на отлагането на началната дата на прилагане на Регламент за изпълнение (ЕС) 2020/464, настоящият регламент следва да влезе в сила възможно най-скоро.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Комитета по биологично производство,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент за изпълнение (ЕС) 2020/464 се изменя, както следва:
            
                        1)
                     
                     
                        в член 25, параграф 4 второто изречение се заменя със следното:
                        „Тази информация се предоставя всяка година до 30 юни и за първи път до 30 юни 2023 г. за 2022 година.“;
                     
                  
                        2)
                     
                     
                        в член 26, параграфи 1, 5, 6 и 7 думите „не по-късно от 1 януари 2029 г.“ се заменят с думите „не по-късно от 1 януари 2030 г.“;
                     
                  
                        3)
                     
                     
                        в член 26, параграфи 2, 3 и 4 думите „не по-късно от 1 януари 2024 г.“ се заменят с думите „не по-късно от 1 януари 2025 г.“;
                     
                  
                        4)
                     
                     
                        в член 27 втората алинея се заменя със следното:
                        „Той се прилага от 1 януари 2022 г.“
                     
                  
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 11 декември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 150, 14.6.2018 г., стр. 1.
         
            (2)  Регламент (ЕС) 2020/1693 на Европейския парламент и на Съвета от 11 ноември 2020 г. за изменение на Регламент (ЕС) 2018/848 относно биологичното производство и етикетирането на биологични продукти по отношение на датата на прилагането му и на някои други дати, посочени в същия регламент (ОВ L 381, 13.11.2020 г., стр. 1).
         
            (3)  Регламент за изпълнение (ЕС) 2020/464 на Комисията от 26 март 2020 г. за установяване на определени правила за прилагането на Регламент (ЕС) 2018/848 на Европейския парламент и на Съвета във връзка с необходимите документи за признаване със задна дата на периоди за целите на прехода към биологично производство, производството на биологични продукти и информацията, която е необходимо да бъде предоставяна от държавите членки (ОВ L 98, 31.3.2020 г., стр. 2).